Bisnestiimi

Usko & Ura 2027
2027-02-05 12:00 - 2027-02-06 16:00 (Europe/Moscow) | Tapahtumakeskus Helmi, Okkerinkatu 2, Jyväskylä, 40700, Finland
Usko & Ura 2027 kokoaa jälleen yhteen yrittäjät, ammattilaiset ja opiskelijat pohtimaan, miten usko ja työelämä voivat muodostaa vahvan kokonaisuuden. Kahden päivän seminaari tarjoaa inspiroivia puheenvuoroja eri alojen kristityiltä vaikuttajilta, joiden usko näkyy konkreettisesti päätöksenteossa, johtamisessa tai uravalinnoissa. Lavalla nähdään puhujia liike-elämän, politiikan ja seurakuntien johdosta, ja ohjelmaan kuuluu myös verkostoitumista, kohtaamista ja rauhoittumista arjen keskellä.

Usko & Ura 2027 järjestetään Jyväskylässä ja se on suunnattu kaikille, jotka haluavat löytää syvempää merkitystä työelämässään, vahvistua kutsumuksessaan ja verkostoitua muiden samanhenkisten kanssa – aina kokeneista yrittäjistä ja johtajista uransa alussa oleviin nuoriin ammattilaisiin.

Seminaarin tavoitteena on rohkaista, varustaa ja haastaa osallistujia viemään uskoa omalle työpaikalle, yritykseen ja yhteiskuntaan. Tapahtuman järjestää Fida Bisnestiimi, pitkään toiminut yhteiskristillinen bisnesverkosto, joka on ollut mukana rakentamassa Kingdom Business -työtä jo yli 25 vuoden ajan. Tervetuloa mukaan kokemaan, miten Jumala voi käyttää juuri sinun lahjojasi, osaamistasi ja uraasi – kotipihaltasi aina maailman ääriin asti.
